b'\n_START_ARTICLE_\nAuguste Karoline\n_START_SECTION_\nPrintsessi surm\n_START_PARAGRAPH_\nPrintsess Auguste suri 16. septembril 1788. Printsessi traagilisele surmale toob valgust pastori Dahli t\xc3\xbctre tunnistus:_NEWLINE_\xe2\x80\x9e\xc3\x9chel p\xc3\xa4eval kuuldi l\xc3\xa4bil\xc3\xb5ikavat karjet lossist, mida isegi talupojad, kes t\xc3\xb6\xc3\xb6tasid p\xc3\xb5llul kuulsid. \xc3\x9cks arst ruttas juurde, kuid oma suureks imestuseks leidis ta k\xc3\xb5ik uksed suletuna ja talle \xc3\xb6eldi, et kindral Pohlmann ja printsess on end majja sulgenud. Vahepeal kuulis arst ise seda kisa, mis v\xc3\xa4hehaaval lakkas ja k\xc3\xb5ik uskusid, et see kurjategija Pohlmann, et oma saladust halvast kohtlemisest mitte paljastada, kedagi juurde ei kutsunud, et printsessile abi osutada, ja et see \xc3\xb5nnetusse olukorda seatud lahinguohver oma elu on l\xc3\xb5petanud, peale seda kui ta on lapse s\xc3\xbcnnitanud, kes kohe emaga kirstu pandi. Kaks p\xc3\xa4eva hiljem toodi Kullamaa kiriku kabelisse kirst, mis oli ilustatud punase sameti ja kuldnarmastega, kuid kruvidega k\xc3\xb5vasti kinni keeratud. Pohlmann paigutas kaks tunnimeest kabeli ukse ette. R\xc3\xa4\xc3\xa4gitakse, et tunnimehed olid \xc3\xb6\xc3\xb6sel kabelist oigamist kuulnud. \xc3\x9cmbruskonnas levisid jutud, et printsess on tegelikult varjusurmas.\xe2\x80\x9c_NEWLINE_\xe2\x80\x93 Pastori Dahli t\xc3\xbctar\n_START_SECTION_\nKultuurilooline kajastus\n_START_PARAGRAPH_\nGert Helbem\xc3\xa4e kuuldem\xc3\xa4ng "Augusta Carolina" sai 1939 Riigi Ringh\xc3\xa4\xc3\xa4lingu konkursil 3. koha. Helbem\xc3\xa4e tegi kuuldem\xc3\xa4ngust 1943 neljavaatuselise n\xc3\xa4idendi "Augusta Carolina"._NEWLINE_Hinge Kaljund avaldas 2012 jutustuse "Printsessi m\xc3\xb5rv Koluvere lossis."'